CELEX: 62013CN0193
Language: lt
Date: 2013-04-15 00:00:00
Title: Byla C-193/13 P: 2013 m. balandžio 15 d. nfon AG pateiktas apeliacinis skundas dėl 2013 m. sausio 29 d. Bendrojo Teismo (ketvirtoji kolegija) priimto sprendimo byloje T-283/11, Fon Wireless Ltd prieš Vidaus rinkos derinimo tarnybą (prekių ženklams ir pramoniniam dizainui )

29.6.2013   
            
            
               LT
            
            
               Europos Sąjungos oficialusis leidinys
            
            
               C 189/5
            
         2013 m. balandžio 15 d.nfon AG pateiktas apeliacinis skundas dėl 2013 m. sausio 29 d. Bendrojo Teismo (ketvirtoji kolegija) priimto sprendimo byloje T-283/11, Fon Wireless Ltd prieš Vidaus rinkos derinimo tarnybą (prekių ženklams ir pramoniniam dizainui)
   (Byla C-193/13 P)
   2013/C 189/09
   Proceso kalba: vokiečių
   
      Šalys
   
   
      Apeliantė: nfon AG, atstovaujama advokatės V. von Bomhard
   
      Kitos proceso šalys: Vidaus rinkos derinimo tarnyba (prekių ženklams ir pramoniniam dizainui), Fon Wireless Ltd
   
   
      Apeliantės reikalavimai
   
   Apeliantė prašo:
   
               1.
            
            
               panaikinti skundžiamą Bendrojo Teismo sprendimą,
            
         
               2.
            
            
               alternatyviai, panaikinti sprendimą tiek, kiek juo patvirtinama, kad yra galimybė supainioti dėl ankstesnio Bendrijos prekių ženklo Nr. 4719738 „fon“ (vaizdinis),
            
         
               3.
            
            
               priteisti iš ieškovės pirmojoje instancijoje patirtas išlaidas.
            
         
      Apeliacinio skundo pagrindai ir pagrindiniai argumentai
   
   Šis apeliacinis skundas pateiktas dėl 2013 m. sausio 29 d. Bendrojo Teismo sprendimo byloje T-283/11, kuriuo 2011 m. kovo 18 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimas (byla R 1017/2009-4) dėl protesto procedūros tarp Fon Wireless Ltd. ir nfon AG buvo pakeistas taip, kad buvo atmesta apeliaciją, kurią nfon AG pateikė Apeliacinėje taryboje.
   Apeliantė remiasi vieninteliu pagrindu, susijusiu su 2009 m. vasario 26 d. Tarybos reglamento (EB) Nr. 207/2009 dėl Bendrijos prekių ženklo (1) pažeidimu. Pagal Reglamento Nr. 207/2009 8 straipsnio 1 dalies b punktą galimybė supainioti turi būti tikrinama atliekant visapusišką vertinimą ir atsižvelgiant į visas su konkrečiu atveju susijusias aplinkybes. Šis reikalavimas buvo pažeistas dėl trijų priežasčių: lyginant žymenis buvo klaidingai nustatyti vienas kitam prieštaraujančių prekių ženklų skiriamieji elementai, automatiškai klaidingai buvo įvertinta galimybė supainioti ir nebuvo atliktas visapusiškas galimybės supainioti vertinimas dėl nepakankamo atsižvelgimo į silpną sudedamosios dalies „fon“ skiriamąjį požymį.
   
      (1)  OL L 78, p. 1.